b'\n_START_ARTICLE_\nJosip Armi\xc4\x8d\n_START_SECTION_\n\xc5\xbdivljenje in delo\n_START_PARAGRAPH_\nKon\xc4\x8dal je tri razrede realke in u\xc4\x8ditelji\xc5\xa1\xc4\x8de v Ljubljani, enoletni te\xc4\x8daj za pouk gluhonemih na Dunaju, \xc5\xa1estmese\xc4\x8dni risarski te\xc4\x8daj na obrtno-nadaljevalni \xc5\xa1oli v Gradcu in dvomese\xc4\x8dni te\xc4\x8daj za zdravljenje jecljajo\xc4\x8dih na Dunaju. Po opravljenem strokovnem izpitu je pou\xc4\x8deval na raznih gluhonemnicah (Praga, Dresden, Plauen, Berlin itd.) ter nazadnje na ljubljanski gluhonemnici. Kot osnovno\xc5\xa1olski u\xc4\x8ditelj pa je slu\xc5\xbeboval v Ljubljani, Mozirju in Velenju ter leta 1921 postal ravnatelj \xc5\xa1ole v Rade\xc4\x8dah._NEWLINE_Napisal je ve\xc4\x8d informativnih \xc4\x8dlankov o pouku gluhonemih, o razvoju tega pouka na biv\xc5\xa1em Kranjskem in Primorskem. Sodeloval je tudi pri Pavlinovem herbariju za Kranjsko.'